बर्दिवास मेयर गोल्डकप : प्रतिभा युवा विजयी
प्रथम बर्दिवास मेयर गोल्डकप फुटबलमा बिहीबार प्रतिभा युवा क्लब (गोलबजार) सिरहा समूह विजयी भएको छ । पेनाल्टी सुटआउटमा गोलबजारले गाईघाट–११ उदयपुरलाई ५–४ गोलले हराएको हो । निर्धारित समयसम्म दुवै टिमबाट गोल हुन टाइब्रेकरमा पुगेको थियो ।
महोत्तरी — प्रथम बर्दिवास मेयर गोल्डकप फुटबलमा बिहीबार प्रतिभा युवा क्लब (गोलबजार) सिरहा समूह विजयी भएको छ । पेनाल्टी सुटआउटमा गोलबजारले गाईघाट–११ उदयपुरलाई ५–४ गोलले हराएको हो । निर्धारित समयसम्म दुवै टिमबाट गोल हुन टाइब्रेकरमा पुगेको थियो ।प्रतिभा युवाका मेक्सल, युवराज श्रेष्ठ, आविष्कार खड्का, आकास राई र निश्चल लामाले गोल गरेका थिए । सनम लामाले प्रहार विफल भएको थियो । गाईघाटबाट देवराज चौधरी, दीपेश भुजेल, प्रितम चौधरी, प्रमिन श्रेष्ठले गोल गरे भने सुनील खड्का र रविशंकर चौधरीले गोल गर्न सकेनन् ।प्रतिभाका निश्चल लामा म्यान अफ द म्याच घोषित भए । उनले २ हजार ५ सय रुपैयाँ पुरस्कार पाए । शुक्रबार सहलेस सिरहा र सिन्धुली डकाहाबीच प्रतिस्पर्धा हुनेछ ।